SK Úradný vestník Európskej únie C 308/10

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 308/06)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Námietky sa musia Komisii doručiť do šiestich mesiacov po uverejnení.

PREHĽAD

NARIADENIE RADY (ES) č. 510/2006

Žiadosť o zápis podľa článku 5 a článku 17 ods. 2

„LOMNICKÉ SUCHARY“

č. ES: CZ/PGI/005/0362/14.09.2004

CHOP ( ) CHZO ( X )

Tento prehľad bol vypracovaný len na informatívne účely. Zúčastnené strany môžu nájsť všetky informácie v úplnom znení špecifikácie výrobku, ktoré je možné získať od vnútroštátnych orgánov uvedených v časti 1 alebo od Európskej komisie (1).

1. Príslušný orgán členského štátu:

názov: Úřad průmyslového vlastnictví adresa: Antonína Čermáka 2a, CZ-160 68 Praha 6 tel.: (420) 220 38 31 11 fax: (420) 224 32 47 18 e-mail: posta@upv.cz

2. Skupina:

názov: Sdružení výrobců Lomnických sucharů adresa: Bystrá nad Jizerou 78, CZ-513 01 Semily tel.: (420) 604 24 39 54, (420) 481 62 54 83 fax: (420) 481 32 36 14 e-mail: — Zloženie: výrobcovia/spracovatelia ( X ) ostatní ( )

3. Druh výrobku:

Trieda 2.4 – sucháre

4. Špecifikácie (prehľad požiadaviek podĽa článku 4 ods. 2)

4.1 Názov: „Lomnické sucháre“

4.2 Opis: Lomnické sucháre sa vyrábajú ako: Lomnické suchary cukrované, Lomnické suchary oříškové, Lomnické suchary mandlové, Lomnické suchary arašídové, Lomnické suchary Dia.

Hotový výrobok musí pri senzorickom posudzovaní spĺňať tieto požiadavky:

Tvar: krajčeky o najväčšej hrúbke 18 mm

Povrch: rovnomerne pocukrovaný

Farba: na lome rovnomerne zlatohnedá

Pórovitosť: primeraná, bez dutín, osly a stôp nevymieseného cesta

Textúra: tvrdá, krehká, chrumkavá

Chuť a vôňa: charakteristická pre daný druh s príchuťou pomarančovej (citrónovej) kôry. Nesmie mať chuť pripálenú, horkastú, zatuchnutú ani inú cudziu príchuť alebo vôňu.

Mikrobiologické vyšetrenie: Vzorky musia zodpovedať zákonným požiadavkám.

Fyzikálne a chemické požiadavky:

Maximálna vlhkosť: 4 % hmotn.

Sacharóza v sušine: aspoň 33,5 % hmotn.

Tuk v sušine: aspoň 33,5 % hmotn.

Popol v sušine: maximálne 0,80 % hmotn.

„Piesok“ v sušine: maximálne 0,10 % hmotn.

Kovy: arzén, kadmium, olovo, ortuť – musia zodpovedať zákonným požiadavkám.

Aflatoxín B1, B2, G1, G2 < 0,1 μg/kg

Sucháre sú určené na priamu spotrebu. Lomnické sucháre sa vyrábajú z pšeničnej hladkej múky, rafinovaného cukru, stuženého tuku, droždia, sušeného mlieka a sušených vaječných žĺtkov, škorice, vanilky, pomarančovej (citrónovej) kôry a marhuľových a broskyňových jadier zbavených horkosti. Sušené žĺtka sa dajú nahradiť čerstvými vaječnými žĺtkami v hodnote sušiny. K jednotlivým typom sa pridávajú drvené lieskové oriešky, mandle, arašidy. Dia sucháre sú bez príchute a namiesto cukru obsahujú sorbit.

4.3 Zemepisná oblasť: Okres Semily, ktorého súčasťou sú mestá Lomnice nad Popelkou, Vysoké nad Jizerou, Jablonec nad Jizerou.

4.4 Dôkaz o pôvode: Výrobcovia vedú evidenciu dodávateľov jednotlivých surovín pro výrobu Lomnických suchárov a evidenciu odberateľov hotových výrobkov. Každé balenie výrobku okrem ďalších povinných údajov uvádza názov a sídlo výrobcu.

Všetky suroviny sa kontrolujú, či zodpovedajú príslušným potravinárskym normám. Výrobne vrátane zariadenia sa pravidelne kontrolujú a musia spĺňať platné hygienické predpisy pre potravinársku výrobu. Kontrolujú sa najmä váhy a teplomery.

Počas technologického procesu sa kontroluje váha jednotlivých surovín, stupeň vykysnutia cesta, teplota a vlhkosť vzduchu v peci počas pečenia a potom počas sušenia. U hotových výrobkov sa pred balením sleduje hrúbka krajčekov, rovnomernosť pocukrovania, farba na lome, pórovitosť, konzistencia, chuť a vôňa.

Krajská hygienická stanica v Hradci Králové vykonáva mikrobiologické, chemické a organoleptické vyšetrenie vrátane skladovacích pokusov.

Kontrolu dodržovania špecifikácie vykonáva príslušný inšpektorát Štátnej poľnohospodárskej a potravinárskej inšpekcie.

4.5 Spôsob výroby: Hlavné znaky technologického postupu: Do miešacieho stroja sa dajú pripravené suroviny podľa receptúry pre daný druh výrobku. Suroviny sa dobre premiešajú. Do premiešaných surovín sa pridá vopred pripravený kvások a nezávadná pitná voda a všetko sa dobre premieša na tuhé cesto. Z cesta sa krájajú bochníky, po vykysnutí sa vyvaľkajú do podlhovastého tvaru, vkladajú sa do vymastených foriem a nechajú kysnúť až 3 dni vo vyhriatej komore. Po vykysnutí sa pečú v peci vyhriatej asi na 240 až 250 °C. Pri uzatvorení pece sa komora zvlhčuje vodou, aby sa cesto zarosilo a pečie sa asi 30 – 45 minút. Upečené sucháre podlhovastého tvaru sa nechajú vychladnúť, po zvláčnení sa krájajú na rovnako hrubé krajčeky a vytriedené sa obaľujú v práškovom cukre. Pocukrované krajčeky suchárov sa sušia v peci pri teplote 190 až 200 ° C a po vysušení sa poukladajú a odovzdávajú na balenie. Sucháre sa balia do potravinárskej hliníkovej fólie a tieto balíčky sa vkladajú do kartónovej škatule s potlačou.

Výrobok je potrebné baliť ihneď po dokončení výroby kvôli zachovaniu kvality. Sucháre sú jemné a ľahko pohlcujú vlhkosť. Pri transporte vo väčšom množstve by preto mohlo dôjsť k zhoršeniu kvality rozlámaním a zvlhnutím. Ďalším dôvodom je dosiahnuť lepšiu sledovateľnosť výrobku.

4.6 Súvislosti: Lomnické sucháre sa v tejto oblasti vyrábali od prvej polovice 19. storočia. Výroba suchárov v Lomnici nad Popelkou bola založená Michalem Jínou v r. 1810. V druhej polovice 19. storočia zásobovala firma nielen celé Rakúsko-Uhorsko, ale i ďalšie štáty Európy. Na svetovej výstave v Paríži v roku 1927 získal výrobok „Lomnické suchary“ prvú cenu „Grand Prix“. V roku 1948 bola firma znárodnená a výroba suchárov pokračovala v podniku Lomnický průmysl sucharů. V roku 1995 bola založená firma Vekos, ktorá obnovila výrobu Lomnických suchárov podľa starých receptov. V roku 1995 bola založená firma Vekos, ktorá obnovila výrobu Lomnických suchárov podľa starých receptúr. Napríklad VEKOS, EGE IMPEX, Lomnické suchary s.r.o., Ladislav Kodejška. V septembri 2005 bolo založené združenie výrobcov Lomnických suchárov.

Lomnické sucháre sa vyrábajú rovnaným spôsobom takmer 200 rokov a majú rovnaký vzhľad a chuť.

Tieto sú dané tradičnou receptúrou a výrobnými skúsenosťami ľudí, ktorí žijú v okolí miest Lomnice nad Popelkou, Vysoké nad Jizerou, Jablonec nad Jizerou, prípadne v okrese Semily. Lomnické sucháre sa tradične vyrábajú v tomto kraji, rozvážajú sa z tohto regiónu a predávajú takmer v celej Českej republike. Lomnické sucháre dodnes predstavujú preslávenú cukrárenskú pochúťku/lahôdku. Referencie o Lomnických suchároch možno nájsť v mnohých publikáciách (napr. J. Mizera – Město sucharů a textilu Lomnice nad Popelkou, J. Fučík – Popis a dějiny okresu Lomnického n.P.) a v novinových článkoch (Lidové noviny, Týden v Libereckém kraji). Pre svoju jedinečnosť bolo označenie Lomnické suchary v roku 2003 zapísané v Českej republike ako označenie pôvodu pod č. 198.

4.7 Kontrolný subjekt:

Názov: Státní zemědělská a potravinářská inspekce – inspektorát v Ústí nad Labem adresa: Masarykova 19/275, CZ-403 40 Ústí nad Labem tel.: (420) 475 65 12 24 fax: (420) 475 65 12 25 e-mail: usti@szpi.gov.cz

4.8 Označovanie: Označenie je realizované uvedením názvu „Lomnické suchary“ a ich druhu na všetkých stranách škatule. Lomnické suchary je napísané väčším písmom ako ostatný text. Minimálne na jednej strane škatule je zobrazený obrázok, na ktorom sú znázornené sucháre.

4.9 Vnútroštátne požiadavky: -

(1) Európska komisia, Generálne riaditeľstvo pre poľnohospodárstvo a rozvoj vidieka, oddelenie politiky kvality poľnohospodárskych výrobkov, B-1049 Brusel.